ROMĂNIA                                                                                                                                                                                             PRIMAR                         
MUNICIPIUL TIMIŞOARA
SERVICIUL  ŞCOLI-SPITALE                                                                                                                                                                        
Nr.SC 2018-1874/29.01.2018


RAPORT DE SPECIALITATE
privind prelungirea contractului  de închiriere pentru  imobilul situat în Timişoara str. Martir Leontina Bînciu nr.5, în vederea desfăşurării  activităţii  Grădiniţei cu program prelungit nr.19 şi a Creşei nr. 6, arondată Grădiniţei cu program prelungit nr. 33


     Având în vedere Expunerea de motive a Primarului Municipiului Timişoara şi Proiectul de hotărâre privind aprobarea închirierii imobilului situat în Timişoara, str. Martir Leontina Bînciu nr.5, pentru desfăşurarea activităţii Grădiniţei cu program prelungit nr.19 şi a Creşei nr. 6, arondată Grădiniţei cu program prelungit nr. 33
     Facem următoarele precizări:
    Grădiniţa cu program prelungit nr.33, cu sediul în Timişoara, str. Olimpiadei nr.6 este unitate de învăţământ cu personalitate juridică, având arondată Grădiniţa cu program prelungit nr.19, fără personalitate juridică,cu sediul în Timişoara, str. Martir Leontina Bânciu nr. 5, fostă str. Ocsko Terezia, fostă str. Narciselor, care este fără personalitate juridică.
     Imobilul situat în Timişoara str. Martir Leontina Bînciu nr.5, fostă str.Ocsko Terezia, fostă str. Narciselor   înscris în CF nr. 405657 CF vechi nr. 133760 Timişoara cu nr. top 125  compus  din  clădire în regim D+P+1E +M cu suprafaţă construită desfăşurată de 1460,21 mp şi teren construit şi neconstruit în suprafaţă de 1883,00 mp a fost retrocedat dl. Krivinyi Nikolaus cu Dispoziţia nr.1661/15.06.2006, emisă în baza Legii nr.10/2001. După perioada de menţinere a afectaţiunii, de 5 ani, au fost încheiate  contracte de închiriere succesive, cu o chirie negociată de Comisia  de negociere cu terţii a Consiliului Local al Municipiului Timişoara în  cuantum de 4100,00 euro/lună. După decesul dl. Krivinyi Nikolaus, imobilul a trecut în proprietatea dl.Krivinyi Georg prin mostenire.
      Contractul de închiriere nr.SC2015-2781/04.02.2015, încheiat  pe o perioadă de un an, în baza Hotărârii Consiliului Local nr. 31/13.02.2015, prelungit   prin  acte adiţionale în aceleaşi condiţii   şi cu aceiaşi  chirie de 4100 euro/lună, încheiate  în baza HCLMT nr. 22/02.02.2016 respectiv HCLMT nr. 46/21.02.2017, expiră la data de  03.02.2018.   
      Grădiniţa cu program prelungit nr. 33, prin  adresa cu nr. SC2017-31428/14.12.2017  a  solicitat  sprijinul  pentru  prelungirea contractului de închiriere  în vederea desfăşurări procesului instructiv educativ  al Grădiniţei cu program prelungit nr. 19.
    Prin adresa cu nr.SC 2017.-31857/18.12.2017, proprietarul imobilului Krivinyi Georg  cetăţean austriac, prin mandatar av. Alexandra Răzvan Emanuela Mihalcea şi-a exprimat  acordul  privind încheierea unui nou contract de închiriere  în aceleaşi condiţii pe o perioadă de 12 (doisprezece) luni, începând cu  data de 03.02.2018 până la data de 02.02.2019.
     Serviciul Şcoli Spitale  a solicitat  întocmirea unui raport de evaluare pentru stabilirea chiriei pentru acest imobil. Chiria estimată, stabilită prin raportul de evaluoare întocmit de SC. Black Licht. SRL Timişoara este de 23490,00 lei,  adică 5.034,00 euro/ lună calculată  la cursul de 4,6665 lei/1euro.
     La această dată  nu se dispune de  un alt imobil în aceeaşi zonă sau în zonă apropiată, în care să fie translocată activitatea  Grădiniţei cu program prelungit nr. 19.
     Conform prevederilor art. 20, alin.1 din Legea educaţiei naţionale nr. 1/2011, autorităţile administraţiei publice locale asigură, în condiţiile legii, buna desfăşurare a învăţământului preuniversitar în localităţile în care acestea îşi exercită autoritatea.
     Actul adiţional  la Contractul de închiriere nr. nr.SC2015-2781/04.02.2015 se va  încheia  între proprietarul imobilului şi Grădiniţa cu program prelungit nr. 33, conform draftului, anexă la prezentul raport. 
     Având în vedere prevederile legale expuse în prezentul raport şi a faptului  că chiria estimată prin raportul de evaluare  este mai  mare decât  chiria  negociată   apreciem că:
      -  proiectul de hotărâre privind prelungirea contractului  de închiriere pentru  imobilul situat în Timişoara str. Martir Leontina Bînciu nr.5, în vederea desfăşurării activităţii Grădiniţei cu program prelungit nr.19 şi a Creşei nr. 6, arondată Grădiniţei cu program prelungit nr. 33, pe o perioadă de 12 luni,  începând cu data de 04.02.2018  până la data de 03.02.2019, cu o chirie lunară negociată de 4100,00 euro/lună, îndeplineşte condiţiile pentru a fi supus dezbaterii  şi aprobării Consiliului Local al Municipiului Timişoara.




  ŞEF SERVICIU,	                                                                                     CONSILIER,	
   Anca Lăudatu                                                                                              Ioana Ciucur                                                               

